นายสเตนตัน กล่าวด้วยว่า ก่อนที่ช่างภาพจะเลิกถ่ายวิดีโอเพื่อเข้าไปช่วยชีวิตสตีฟนั้น วิดีโอได้เก็บภาพเหตุการณ์ตั้งแต่ก่อนเกิดเหตุไว้ตลอด โดยภาพแสดงให้เห็นว่า สตีฟกำลังดำน้ำถ่ายทำสารคดีอยู่เหนือปลากระเบนใหญ่ โดยมีช่างภาพถ่ายวิดีโออยู่ด้านหน้า แต่แล้วๆ กระเบนตัวนั้นก็ตวัดหางที่มีปลายแหลมยาวราว 10 นิ้ว พุ่งแทงเข้าที่อก แต่เขายังมีสติดีพอที่จะดึงเงี่ยงที่ปักลึกที่หน้าอกออกจากร่าง ก่อนจะหมดสติและเสียชีวิตในที่สุด ซึ่งภาพที่เห็นนั้นทำร้ายความรู้สึกมาก เนื่องจากเป็นวินาทีชีวิตของสตีฟโดยแท้จริงด้าน นายเบน ครอปป์ ผู้สร้างสารคดีสิ่งแวดล้อม ชาวออสเตรเลีย ที่ได้ชมภาพวิดีโอเช่นกัน กล่าวว่า สตีฟว่ายเข้าใกล้ปลากระเบนขนาดใหญ่ น้ำหนักประมาณ 100 กิโลกรัม ก่อนจะถูกทำร้าย ขณะที่ผู้เชี่ยวชาญให้ความเห็นว่า ปลากระเบนหันไปทำร้ายเพราะเข้าใจว่าตกอยู่ในอันตราย เนื่องจากสตีฟว่ายอยู่ด้านบน ขณะที่ข้างหน้าก็มีช่างภาพอีกคน ทั้งที่ปกติสัตว์ประเภทนี้จะขี้อายและไม่ก้าวร้าวในส่วนของบริษัทดิสคัฟเวอรี่ คอมมิวนิเคชันส์ อิงค์ จากสหรัฐ ผู้ผลิตช่องสารคดี "แพลนเน็ต" ออกแถลงการณ์ว่า ภาพวิดีโอที่ส่งไปให้ตำรวจออสเตรเลียนี้ อาจจะไม่นำออกเผยแพร่อีกเลย เนื่องจากสะเทือนใจมาก นอกจากนี้ บริษัทดิสคัฟเวอรี่ฯ ยังประกาศจะแพร่ภาพผลงานที่ผ่านมาของสตีฟแบบมาราธอน เพื่อเป็นเกียรติและไว้อาลัยแก่การจากไปในครั้งนี้ ตามด้วยการออกอากาศรายการปัจจุบันและรายการอื่นๆ ของนักล่าจระเข้ชื่อดังต่อไป
สตีฟว่ายเข้าใกล้ปลากระเบนขนาดใหญ่ ซึ่งมีบริษัทดิสคัฟเวอรี่ คอมมิวนิเคชันส์ อิงค์ จากประเทศใด 
ออสเตรเลีย